cyanic-selkie/wikianc huggingface dataset:
साल्हेर की लड़ाई
पृष्ठभूमि
पुरंदर की संधि (1665) के बाद शिवाजी को मुगल साम्राज्य को 23 किले सौंपना पड़ा था। रणनीतिक रूप से महत्वपूर्ण किले, जैसे सिंहगढ़, पुरंदर, लोहगढ़, करनाला, और महुली, मुगल साम्राज्य को सौंप दिये गए थे। इस संधि के बाद शिवाजी को आगरा में औरंगजेब के दरबार में जाने के लिए बाध्य होना पड़ा। सितंबर 1666 में आगरा से उनके प्रसिद्ध पलायन के बाद, 2 साल के लिए शांति रही
अरब का दर्शन
अनुवाद युग
9वीं शताब्दी में अधिकतर चिकित्सा संबंधी ग्रंथों के अनुवाद हुए परंतु दार्शनिक ग्रंथों के अनुवाद भी होते रहे। याहिया इब्ने वितृया ने अफलातून की 'तीयास' तथा अरस्तू के 'प्राणिग्रंथ', 'मनोविज्ञान', 'संसार' का अरबी भाषा में अनुवाद किया। अब्दुल्ला नईमा अलहिमाा ने अरस्तू के 'आभासात्मक' का तथा 'फिज़िक्स' और 'थियालॉजी' पर जान फियोयोनस कृत व्याख्या का अनुवाद किया। कोस्ता इब्ने लूक़ा (835) ने अरस्तू की 'फिज़िक्स' पर सिकंदरिया के अफरोदियस तथा फ़िलोपोनस लिखित व्याख्या का अनुवाद किया। इस समय के सर्वोत्तम अनुवादक अबूज़ैद हुसेन इब्ने, उनके पुत्र इसहाक़ बिन हुसेन (910) और उनके भतीजे हुवैश इब्नुल हसन थे। ये सब लोग वैज्ञानिक तथा दार्शनिक ग्रंथों का अनुवाद करने में व्यस्त थे।
साल्हेर की लड़ाई
पृष्ठभूमि
1670-1672 के बीच की अवधि में शिवाजी की शक्ति और क्षेत्र में एक बड़ी वृद्धि हुई । शिवाजी के सेनाओं ने बागलान तालुका, खानदेश, और सूरत में सफलतापूर्वक छापेमारी की और एक दर्जन से अधिक किलों पर कब्जा कर लिया।
अरब का दर्शन
अनुवाद युग
10वी शताब्दी में भी यूनानी ग्रंथों के अनुवाद का काम गतिशील रहा। इस समय के प्रसिद्ध अनुवादक अबू बिश्र मत्ता (970), अबू ज़करिया याहिया इब्ने अलगंतिक़ी (974), अबू अली ईसा इब्ने इसहाक इब्ने जूरा (1008), अबुलखैर अल हसन इब्नुल खंमार (जन्म 942) आदि हैं। संक्षेप में, मुसलमानों ने ग्रीक शास्त्रों का सामी अथवा अरबी भाषा में अध्ययन किया अथवा स्वयं इन ग्रंथों का अरबी में अनुवाद किया। यूनानी विचारधारा और दार्शनिक दृष्टि सामियों द्वारा सिकंदरिया तथा अंतिओक से पूरब की ओर एदीसा, निसिबिस, हर्रान तथा गांदेशपुर में विकासमान हुई थी और मुसलमान जब विजेताधिकार से वहाँ पहुँचे तब उन्होंने, जो कुछ यूनानी दर्शन तथा शास्त्रज्ञान उपलब्ध था, उसको ग्रहण किया और धीरे धीरे भिझ भिझ समस्याओं के प्रभाव से दार्शनिक चिंतन का आरंभ हुआ।
मोतज़ेला अर्थात्‌ बुद्धिपरक हेतुवाद युग
इस्लाम में सबसे प्रथम विचारविमर्श पारमार्थिक स्वच्छंदता का था। बसरा में, जो उस समय विद्याभ्यास तथा पांडित्य का एक विशिष्ट केंद्र था, एक दिन उस युग के महान्‌ विद्वान्‌ इमाम हसन बसरी एक मस्जिद में विद्यादान कर रहे थे कि उनसे किसी ने पूछा कि वह व्यक्ति (उमयया शासकों की ओर संकेत था), जो घोर अपराध करे, मुस्लिम है अथवा नास्तिक। इमाम हसन बसरी कोई उत्तर देने को ही थे कि उनका एक शिष्य वासिल बिन अता बोल उठा कि ऐसा व्यक्ति न मुस्लिम है और न इस्लाम के विरुद्ध है। यह कहकर वह मस्जिद के एक दूसरे भाग में जा बैठा और अपने विचार की व्याख्या करने लगा जिसपर गुरु ने लोगों को बताया कि शिष्य ने 'हमें छोड़ दिया है' (एतज़ि ला अन्ना)। इस वाक्य पर इस विचारशाखा की स्थापना हुई।
साल्हेर की लड़ाई
लड़ाई
50,000 मुगलों ने 6 महीने से अधिक समय तक किले को घेर रखा था। शिवाजी साल्हेर के सामरिक महत्व को जानते थे क्योंकि यह महत्वपूर्ण व्यापारिक मार्गों पर मुख्य किला था। Dइस बीच दिलेरखान ने पुणे पर भी हमला कर दिया था और शिवाजी पुणे को नहीं बचा सके क्योंकि उनकी मुख्य सेनाएं दूर थीं। शिवाजी ने दिलेरखान को पुणे से उसे दूर खींचने की और साल्हेर पहुँचने के लिए विवश करके एक योजना तैयार की। उस समय मोरोपंत त्र्यंबक पिंगले दक्षिण कोंकण में थे और प्रतापराव गूजर औरंगाबाद के पास छापेमारी कर रहे थे। उन्होंने दोनों को आदेश दिया कि किले को मुक्त करने के लिए साल्हेर में मुगलों पर हमला करें। अपने सेनापतियों को लिखे अपने पत्र में शिवाजी ने लिखा था 'उत्तर की ओर जाओ और साल्हेर पर हमला करो और दुश्मन को हराओ'। दोनों मराठा सेनाएँ वाणी गाँव के पास मिलीं और नासिक में मुगल शिविर को दरकिनार कर साल्हेर के पास पहुँचे। कुल मराठा ताकत 40,000 (20,000 पैदल सेना + 20,000 घुड़सवार सेना) की थी। यह इलाका घुड़सवार सेना की लड़ाई के लिए उपयुक्त नहीं था इसलिए मराठा कमांडरों ने अलग-अलग जगहों पर मुगल सेना को लुभाने, विभाजित करने और खत्म करने का फैसला किया। योजना के अनुसार प्रतापराव गूजर ने 5,000 घुड़सवारों के साथ मुगलों पर धावा बोल दिया और कई अप्रशिक्षित सैनिकों को मार डाला। आधे घंटे के बाद मुगल पूरी तरह से तैयार हो गए और प्रतापराव ने अपनी सेना के साथ एक नकली वापसी शुरू कर दी। 25,000 की पूरी मुगल घुड़सवार सेना ने मराठों का पीछा करना शुरू कर दिया। प्रतापराव ने साल्हेर से 25 किमी दूर एक दर्रे में मुगल घुड़सवार सेना का लालच दिया, जहां आनंदराव माकाजी के अधीन 15,000 घुड़सवार छिपे हुए थे। प्रतापराव ने दर्रे से मुंह मोड़ लिया और एक बार फिर मुगलों पर आक्रमण कर दिया। आनंदराव के अधीन 15,000 ताजा घुड़सवारों ने दर्रे के दूसरे छोर को अवरुद्ध कर दिया और मुगलों को चारों ओर से घेर लिया। ताजा मराठा घुड़सवार सेना ने थके हुए मुगल घुड़सवारों को 2-3 घंटे में हरा दिया। हजारों मुगल युद्ध से भाग गए।
अरब का दर्शन
मोतज़ेला अर्थात्‌ बुद्धिपरक हेतुवाद युग
चूँकि उमरय्या शासक घोर पाप कर रहे थे और अपने आपको यह कहकर कि हम कुछ नहीं करते, सब कुछ खुदा करता है, निर्दोष बताते थे, इससे स्वच्छंदता का प्रश्न इस्लाम में बड़े वेग से उठा। हेतुवादियों ने इस प्रश्न तथा इसी प्रश्न की सन्निकट शाखाओं का विशेष अनुसंधान किया।
साल्हेर की लड़ाई
लड़ाई
इसके बाद मोरोपंत ने अपनी 20,000 पैदल सेना के साथ साल्हेर में 25,000 मुगल पैदल सेना को घेर लिया और उस पर हमला कर दिया। इस मुठभेड़ में प्रमुख मराठा सरदार और शिवाजी के बचपन के दोस्त सूर्यजी काकड़े युद्ध में एक ज़ाम्बुराक तोप से मारे गए थे।
लड़ाई पूरे एक दिन तक चली और अनुमान है कि दोनों पक्षों के लगभग 10,000 लोग मारे गए थे। शाही मुगल सेनाओं को पूरी तरह से खदेड़ दिया गया और मराठों ने उन्हें करारी हार दी।
अरब का दर्शन
मोतज़ेला अर्थात्‌ बुद्धिपरक हेतुवाद युग
खुदा और उसके गुणों में विशेषण-विशेष्य-भाव नहीं है बल्कि सामरूपत्व है। उदाहरणार्थ, खुदा सर्वज्ञ है; तो इसका अर्थ यह है कि वह ज्ञानस्वरूप है। ज्ञान अथवा शक्ति अथवा अन्य गुण उससे भिन्न नहीं हैं। वह सर्वगुणासंपन्न है, परंतु खुदा की अपेक्षा यह अनेकानेक गुणों का संबंध गुण तथा गुणी जैसा नहीं हो सकता, क्योंकि खुदा सर्वव्यापी है और उससे कोई वस्तु, गुण या विशेषण बाहर नहीं है। इसके अतिरिक्त दैवी गुणों का साधारण अर्थ नहीं लिया जा सकता तथा उन्हें मनुष्यारोपित नहीं कह सकते। अत: ईश्वरेच्छा मानुषिक स्वच्छंदता के विरुद्ध नहीं हैं ईश्वरेच्छा तो सृष्टि के लिए संकेत मात्र है। इसका किंचित्‌ यह अर्थ नहीं है कि संसार अथवा मनुष्य सर्वश: ईश्वराधीन है। चरित्रनिर्माण के लिए मानुषिक स्वतंत्रता ही आवश्यक है परंतु जीवनोद्धार के प्रति ईश्वरप्रत्यादेश निस्संदेह उपयोगी है।
साल्हेर की लड़ाई
परिणाम
मराठा साम्राज्य की एक निर्णायक जीत हुई और साल्हेर और मुल्हेर का पास का किला भी मराठा नियंत्रण में आए।
अरब का दर्शन
मोतज़ेला अर्थात्‌ बुद्धिपरक हेतुवाद युग
अल नज्ज़ाम (मृत्यु 845) अबुल हुज़ैल के शिष्य थे, एमपीदाक्लिज़ तथा अनक्सागोरस की विचारधारा से प्रभावित। इनके मतानुसार खुदा कोई अशुभ कर्म नहीं कर सकता। वह वही करता है जो उसके दास तथा भक्तों के लिए अत्यंत शुभ है। खुदा के संबंध में 'इच्छा' शब्द को विशेष अर्थ में लेना आवश्यक है। इस संबंध में इस शब्द से कोई कमी अथवा आवश्यकता प्रदर्शित नहीं होती, बल्कि 'इच्छा' खुदा के सर्वकर्तृत्व का ही एक पर्याय है। सृष्टि की क्रिया आदिकाल में संपूर्णतया समाप्त हो चुकी है और अब कालानुसार अन्य पदार्थ, वृक्ष तथा पशु अथवा मनुष्य आदि उत्पन्न होते रहते हैं।
साल्हेर की लड़ाई
परिणाम
इस लड़ाई तक शिवाजी की अधिकांश जीत गुरिल्ला युद्ध के माध्यम से हुई थी, लेकिन साल्हेर पहली लड़ाई थी जिसमें मराठाो ने मुगलो को खुला युद्धक्षेत्र में हराया। इस भव्य जीत के परिणामस्वरूप संत रामदास ने शिवाजी को अपना प्रसिद्ध पत्र लिखा जिसमें उन्होंने उन्हें गजपति (हाथियों के भगवान), हयपति (घुड़सवारों के भगवान), गडपति (किलों के भगवान), और जलपति (उच्च समुद्र के स्वामी) के रूप में संबोधित किया। कुछ साल बाद 1674 में शिवाजी महाराज को उनके राज्य के सम्राट (या छत्रपति) के रूप में ताज पहनाया गया।
अरब का दर्शन
मोतज़ेला अर्थात्‌ बुद्धिपरक हेतुवाद युग
नज्ज़ाम दृश्य अणु की सत्ता न मानकर दृश्य पदार्थों को एक अप्राकृतिक गुणसमूह ख्याल करते हैं। सब द्रव्य पदार्थ दैवगतिक गुणसमूह होने के कारण भूतात्मक नहीं हैं परंतु अनात्म्यता प्रधान विषय है।
ज़ाहिज़ के कथनानुसार यद्यपि विषय प्रकृतिशील है तथापि ईश्वरीय प्रभाव से कोई भी विहीन नहीं है।
मुअम्मर का कथन है कि खुदा सत्तास्वरूप होने के कारण गुणविहीन है। उसको निराकार समझना ही उचित है। उसको गुणविशिष्ट समझने से विपरीत धर्मत्व का आक्षेप इसलिए आता है कि विपरीत गुण भी उससे किसी प्रकार बहिर्गत नहीं समझे जा सकते।
आशारिया अर्थात्‌ धर्मपरक हेतुवादी युग
धर्मज्ञान का मूल विषय खुदा चूँकि परोक्ष है अत: पुरुषार्थ की प्राप्ति के लिए कुरान अथवा कोई अन्य ईश्वरीय प्रत्यादेश मनुष्य जाति के लिए अनिवार्य है।
दार्शनिक युग
अबू याकूब बिन इसहाक अलकिंदी (मृ. 875) को अरब होने से सर्वोत्तम अरब दार्शनिक माना गया है। ये दार्शनिक होने के अतिरिक्त अत्यंत सुयोग्य व्यक्ति और अन्यान्य कलाओं में भी सिद्धहस्त थे। यूनानी दार्शनिकों के महत्वपूर्ण ग्रंथों के टीकाकार के रूप में अत्यंत प्रसिद्ध हैं। इन्होंने या तो स्वयं अरबी भाषा में यूनानी ग्रंथों के अनुवाद किए हैं अथवा अपनी अध्यक्षता में और लोगों से अनुवाद कराए हैं, फिर इन्हें स्वयं संशोधित किया है। अरस्तू के धर्मतत्व का अरबी अनुवाद उन्हीं की अध्यक्षता में तैयार हुआ था। किंदी ने अन्य धर्मों का तुलनात्मक अध्ययन किया था और इस अध्ययन के अनुसार उनका विश्वास था कि सब धर्म एक पारमार्थिक सत्ता को स्वीकार करते हैं जो सृष्टि का मूल कारण है और सब धर्मज्ञाताओं ने उसी को पूज्य तथा माननीय बताया है।
किंदी संभवत: विश्व का सबसे प्रथम दार्शनिक है जिसने यह बताया कि उद्दीपन तथा वेदना एक दूसरे के प्रमाणानुसार कल्पित हैं। इस सिद्धांत का प्रवर्तन करने के कारण काफडन किंदी की गणना विश्व के सर्वोत्तम बारह दार्शनिकों में करता है।
फ़राबी (मृ. 950) ने अरस्तू का विशेष अध्ययन किया था और इसी लिए उन्हें एशिया में लोग गुरु नंबर दो के नाम से याद करते हैं। फ़राबी के कथनानुसार तर्कशास्त्र के दो मुख्य भाग हैं। प्रथम भाग में संकल्प तथा मनोगत पदों का विवेचन करना आवश्यक है। द्वितीय भाग में अनुमान तथा प्रमाणों का वर्णन आता है। इंद्रिग्राह्म उत्तमोत्तम साधारण चेतना भी संकल्पों के अंतर्गत गिनी जानी चाहिए। इसी प्रकार स्वभावजन्य भाव भी संकल्पों के अंतर्गत गिनी जानी चाहिए। इसी प्रकार स्वभावजन्य भाव भी संकल्पों के ही अंतर्गत आते हैं। उन संकल्पों के मिलान से निर्णय की उत्पत्ति होती है जो सदसत्‌ होते हैं। इस सदसत्‌-निर्णय-क्रिया की उत्पत्ति के लिए यह अनिवार्य है कि बुद्धि में कुछ भाव अथवा विचार स्वजात हों जिनकी अग्रतर सत्याकृति अनावश्यक हो। इस प्रकार की मूल प्रतिज्ञाएँ गणित, आत्मविद्या तथा नीतिशास्त्र में विद्यमान हैं।
तर्कशास्त्र में जो सिद्धांत निर्दिष्ट हैं वे ही आत्मविद्या में भी सर्वश: प्रत्यक्ष हैं। जो कुछ विद्यमान है वह या तो संभावित है अथवा अन्यथासिद्ध है। संसार चूँकि स्वयंसिद्ध नहीं है, अत: इसका हम खुदा अथवा अल्लाह (किंवा ईश्वर) के नाम से संकेत कर सकते हैं। यह परम सत्ता जिसे अल्लाह कहते हैं, इतरेतर भावों से पुकारे जाने के कारण भिन्न-भिन्न नामों से अनुचिंतित होता है। उनमें से कुछ नाम उसकी आत्मसत्ता को निर्दिष्ट करते हैं अथवा कुछ उसकी संसार-समासक्ति-विषयक हैं। परंतु यह बात स्वयंसिद्ध है कि उसकी पारमार्थिक सत्ता इन नामों तथा उपाधियों द्वारा अगम्य है।
इब्ने मसकवे (मृ. 1030) के कथनानुसार जीवात्मा एक शरीरी द्रव्य है जिसे अपनी सत्ता तथा ज्ञान का बोध रहता है। अत: जीवात्मा का ज्ञान तथा आत्मिक उद्योग प्रच्छन्न शरीर की सीमा से परे है। यही कारण है कि उसकी इंद्रियग्राह्मता संसार के विषयभोगों से लेशमात्र भी तृपत नहीं होती। मनुष्य अपने अंतर्जात ज्ञान के द्वारा अधर्म से बचता हुआ हित की ओर प्रोत्साहित है। हित दो प्रकार का होता है : सामान्य और विशेष। सामान्य हित सबके लिए पुरुषार्थ है जो परमज्ञान के द्वारा प्राप्त होता है। साधारणत: मनुष्य प्रीतिपरक जरूर है परंतु यह व्यक्तिगत हित मनुष्यत्व के विरुद्ध होने से पुरुषार्थ का बाधक है। वास्तविक सुख तो मनुष्यत्व के अनुसार काम करने में है और मनुष्यत्व के आदर्श की प्राप्ति संसर्ग में ही संभव है अन्यथा नहीं। इस संलापप्रियता की हज्ज तथा नमाज से भी पुष्टि होती है। यही प्रतिभावना सब धर्मों का आदेश है।
इब्नेसिना (मृ. 1037) की राय में संसार संभावी होने के हेतु अवश्यप्राप्य नहीं है। अवश्यप्राप्य की खोज अंत में हक़ (ब्रह्म) को सिद्ध करती है जिसको यद्यपि बहुत से नाम तथा विशेषण दिए जाते हैं, परंतु उसकी पारमार्थिक सत्ता इन सबके द्वारा अगम्य है। ऐसा भी नहीं कि वह केवल निर्गुणी है। उसे तो सब गुणों तथा विषयों का आधार होने के कारण निर्गुणी कहना ही उपयुक्त है।
उस पारमार्थिक सत्ता से विश्वात्मा (वैश्वानर) का उद्भव होता है और यह अनेकत्व का आश्रय है। विश्वात्मा जब अपने कारण का चिंतन करती है तब आकाशमंडल चैतन्य विकृत होता है जिससे परिच्छन्न आत्मा का स्पष्टीकरण होकर अन्य स्थूल विकार तथा शरीर विकसित होते हैं। शरीर या आत्मा से वस्तुत: कोई संपर्क नहीं है। शरीर की उत्पत्ति तो चार सूक्ष्म तत्वों (पृथ्वी, आप, तेजस्‌, वायु) के सम्मिश्रण से है, परंतु शरीर की उत्पत्ति चतुर्विध गुणों से नहीं है, वह तो विश्वात्मा से विकसित होने के कारण स्वत: परममूलक है। आदि से ही शरीरी एक स्वत: सिद्ध सूक्ष्म द्रव्य है जो अन्य शरीरों में स्थित होकर अहमत्व के भान का कारण है।
इब्ने अल-हशीम के कथनानुसार दृश्य पदार्थ कुछ विशेष गुणों का समूह है और इन सब सामूहिक गुणों के हेतु से ही कोई पदार्थ अपनी विशेष संज्ञा से पुकारा जाता है। अब ब्राह्म प्रत्यक्ष स्वयं अन्य क्षणों का समूह है जिनके द्वारा अमुक पदार्थ के अमुक-अमुक गुण प्रदीप्त होते हैं। अत: एक साधारण प्रत्यक्ष के अंतर्गत अनेकानेक गुण प्रत्यक्ष प्रतीत होते हैं। प्रत्येक प्रत्यक्ष स्थूलभूत पदार्थ के किसी एक गुण अथवा भाव को प्रकाशित करता है जिन्हें स्मृतिभाव से कुछ क्षण पश्चात्‌ सामूहिक प्रतिज्ञा से स्थूल पदार्थ की संज्ञा दी जाती है।
अलगिज़ाली (मृत्यु 1111) के समय तक मुस्लिम दार्शनिकों द्वारा दर्शनशास्त्र की विशेष उन्नति हो चुकी थी परंतु वह दर्शनविकास मनुष्य (मुस्लिम) की हार्दिक (धार्मिक) तृष्णा की तृप्ति कर सकता था अथवा नहीं, यह कोई भी नहीं समझ सका था।
गिजाली प्रथम व्यक्ति है जिन्होंने इस प्रश्न पर गंभीर विचार किया। इनको कुछ ऐसा प्रतीत हुआ कि वह सब तत्च-विचार-धारा जो इस्लाम में किंदी से आरंभ हुई और फ़राबी द्वारा इब्नेसिना तक पहुँची थी और जिसका आश्रय मुख्यत: ग्रीक तत्व-विचार-धारा थी, सर्वथा धार्मिक चेष्टाओं और हार्दिक रसिकता के विरुद्ध है। इनके लिए एक ओर तो हृदयग्राही धार्मिक भावनाएँ थीं, जिनकी तृप्ति ईश्वरप्रत्यादेश से होती है, परंतु दूसरी ओर बुद्धिपरक विचार थे जो इसके प्रतिकूल हैं। यही बुद्धिपरक विचार अन्य दर्शनों (यहाँ ग्रीक तथा मुस्लिम) का मूल आधार है, उदाहरणार्थ कारणकार्य का विचार।
अपने आपको इस संकल्प विकल्प में अनुभव करके ग़्ज़ाािली कुछ समय के लिए संशयकारी हो गए। वह किसी बात को सत्य स्वीकार करने के लिए राजी न हो सके। उन्होंने सब विचारधाराओं तथा सत्यप्राप्ति के अन्य मार्गों का विश्लेषण किया। दार्शनिकों के वाक्यघात के लिए उन्होंने विश्व प्रसिद्ध ग्रंथ 'दर्शनखंडन' लिखा जिसमें सब दार्शनिक रीतियों का खंडन किया। इस अवस्था में उन्होंने एक स्वयंसिद्ध यथार्थ विकार की चेष्टा की। ईश्वर, संसार, धर्म, तत्वज्ञान तथा परंपरागत विचारधारा सब असत्य हो सकते हैं, परंतु संशय पर आश्रय होना आवश्यक है। अत: संशयकारक स्वत:--सिद्ध है। अहम्‌ संशयं करोमि अत: अहमस्मि यह निश्चय भी संशयात्मक हो सकता है। क्योंकि संशय से संशयकर्ता के वास्तविक अस्तित्व की सिद्धि नहीं है, केवल तार्किक सत्ता सिद्ध है। अत: अहमत्व की प्राप्ति विचारशक्ति से नहीं, केवल निश्चयात्मक शक्ति से इस प्रकार होती है कि मैं करता हूँ अत: मैं हूँ (अहम्‌ करोमि अतोऽहमस्मि)।
अहमत्व की सिद्धि के पश्चात्‌ अहमत्व के मूलाधार की खोज अनिवार्य है। यहाँ पर कारण-कार्य-भाव का समझना जरूरी है। वैज्ञानिक तथा दार्शनिक दृष्टि से कारण की परिभाषा सर्वदा दूषित ही रही है। कारण-कार्य-भाव केवल अनुक्रम को नहीं कह सकते। कारण का महत्त्व तो व्यक्तिगत रूप से ही स्पष्ट होता है। किसी की सिद्धि में जो प्रयत्न किया जाता है उसके अंतर्गत ही कारण का विकास होता है। आत्मा का कारण भी एक सर्वशील सर्वोत्तम परमपुरुष (खुदा, ईश्वर) ही हो सकता है जिसमें निश्चयात्मक शक्ति का बाहुल्य हो, अन्यथा नहीं। इस प्रकार धर्म (इस्लाम) सिद्ध होता है और परंपरागत धार्मिक विचारधारा तत्वज्ञान की सहायक बनती है।
साम में उमय्या शासन के क्षीण होने के पश्चात्‌ मुस्लिम शासन की अब्दुर्रहमान द्वारा स्पेन में स्थापना हुई। विद्यासेवन तथा सभ्यता की दृष्टि से स्पेन को 10वीं शताब्दी में वही महत्त्व प्राप्त था जो इससे पहले 9वीं शताब्दी में पूर्वी देशों को प्राप्त था। स्पेन में कई विश्वख्यात दार्शनिक हुए जिनमें से यहाँ केवल तीन-इब्नेबाजा, इब्नेतुफैल, इब्नेरुब्द का वर्णन किया जाता है :
इब्नेबाजा - इनका विशेष दार्शनिक उद्गार आत्मा, जीवात्मा के प्रकरण में है। सत्ता दो भागों में विभाजित है। प्रथम वह जो निश्चल है, द्वितीय वह जो गतिशील है। जो गतिशील है वह साकार होने के कारण सीमित है। परंतु गतिशील होने के लिए एक निराकार सत्ता की आवश्यकता है। यह निराकार सत्ता खुदा (परमात्मा) है जो सब देहधारियों के लिए संचालक है।
इब्नेरुब्द (मृत्यु 1198) ने अरस्तू की वह व्याख्या की जो अभी तक कोई न कर सका था। अतएव उन्हें 'प्रवक्ता' कहते हैं। उनकी दृष्टि में संसार गतिशील है और क्रमानुसार जो होना शक्य है वह होकर रहता है। आधिभौतिक शक्तियाँ अनेकानेक परिणामों का कारण हैं और संसार कारण-कार्य-भाव से विशिष्ट होने से सामान्य रूप से कभी भी नष्ट नहीं हो सकता, परंतु पृथक्‌-पृथक्‌ व्यक्ति होते रहेंगे। सारांशत: इनके यहाँ तीन नास्तिक विचार हैं : प्रथम यह कि संसार अनादि अनंत है, द्वितीय यह कि कारण-कार्य-भाव से विशिष्ट होने से संसार में दैवी चमत्कार संभव नहीं, तृतीय यह कि व्यक्तिगत के लिए अवकाश नहीं।
केविन फाइगी
केविन फाइगी (जन्म: २ जून १९७३) एक अमेरिकी फिल्म निर्माता हैं, जो २००७ से मार्वल स्टूडियोज के अध्यक्ष के तौर पर कार्यरत हैं। उनके द्वारा निर्मित फिल्में अब तक विश्व भर में १७ अरब डॉलर से अधिक का व्यवसाय कर चुकी हैं। फाइगी प्रोड्यूसर्स गिल्ड ऑफ अमेरिका के सदस्य हैं।
कपूर सिंह घुम्मन
कपूर सिंह घुम्मन  पंजाबी भाषा के विख्यात साहित्यकार हैं। इनके द्वारा रचित एक नाटक पागल लोक  के लिये उन्हें सन् 1984 में साहित्य अकादमी पुरस्कार से सम्मानित किया गया।
राष्ट्रीय चम्बल अभयारण्य
प्रशासनिक विस्तार व इतिहास
चंबल अभयारण्य सवाई माधोपुर, कोटा, बूँदी, धौलपुर एवं करौली जिलों के अंतर्गत आता है। इसका क्षेत्रफल २८० वर्ग किमी है। इसे राजस्थान राज्य सरकार ने 1983 ईस्वी में वन्य जीव अभयारण्य घोषित किया था। यह घड़ियालों के लिए मुख्य रूप से जाना जाता है। इसका राजस्थान का मुख्यालय सवाईमाधोपुर से संचालित होता है। इसकी प्रसाशन व्यवस्था तीन राज्य मध्यप्रदेश और राजस्थान के हाथों में है। १९७९ में स्थापित इस अभयारण्य के कोर क्षेत्र में ४०० किमी लंबी चंबल नदी आती है।
साल्हेर
साल्हेर महाराष्ट्र, भारत की नासिक जिला तहसील में सताना तहसील में वाघंबा के निकट स्थित एक स्थान है। यह सह्याद्रि पहाड़ों में सबसे ऊंचे किले का स्थल है और महाराष्ट्र में कलसुबाई के बाद १५६७ मी पर दूसरी सबसे ऊंची चोटी और 32वीं सबसे ऊंची चोटी है। पश्चिमी घाट में चोटी। यह मराठा साम्राज्य के प्रसिद्ध किलों में से एक था। सूरत पर छापा मारने के बाद अर्जित धन को पहले मराठा राजधानी किलों के रास्ते में इस किले में लाया गया था।
इतिहास
एक पौराणिक कथा के अनुसार, भगवान परशुराम ने अपना तपस्या साल्हेर किले में किया था। पृथ्वी को जीतकर और दान के रूप में देने के बाद, उसने अपने बाणों से समुद्र को पीछे धकेलते हुए, अपने रहने के लिए इस स्थान से भूमि बनाई। जुड़वां किला सलोटा (४९८६ फीट) साल्हेर के बहुत करीब है।
यह किला साल्हेर की लड़ाई के लिए प्रसिद्ध है जिसमें शिवाजी की सेना ने मुगल सेना को व्यापक रूप से हराया था।
खारिया
खारिया भारत के वृहद जन-जातीय समुदायों मे से एक है
सामुदायिक वर्गीकरण
दूध खारिया व ढेलकी खारिया सम्मिलित रूप से एक जन जाति हैं। इनके पूर्वज रूईदास पटना के निवासी थे। एक अहीर राजा द्वारा खारिया लोगों पर आक्रमण के फलस्वरूप वे भाग कर छोटा नागपुर में आ बसे थे।
भंवरी देवी
भंवरी देवी (बवरी देवी) के नाम से भी जानी जाती हैं। भंवरी देवी भारत के राजस्थान राज्य के भटेरी गांव की निवासी और एक दलित सामाजिक कार्यकर्ता थीं। देवी ने १९९२ में बाल विवाह पर रोक लगाने की कोशिश की थी लेकिन कुछ पैसे वाले लोगों ने सामूहिक दुष्कर्म किया था।
बड़ा आर्गस
बड़ा आर्गस (Great argus), जिसका वैज्ञानिक नाम आर्गसियैनस आर्गस (Argusianus argus) है, दक्षिणपूर्वी एशिया में मिलने वाली तीतर की एक जीववैज्ञानिक जाति है। यह आर्गसियैनस (Argusianus) वंश की एकमात्र सदस्य जाति है।
कलगीदार आर्गस
कलगीदार आर्गस (Crested argus), जिसका वैज्ञानिक नाम राइनार्डिया (Rheinardia) है, तीतर कुल (फेसियेनिडाए) का एक जीववैज्ञानिक वंश है, जिसका रूप मोर से मिलता-जुलता है। इसका रंग काला-भूरा होता है और पीठ पर श्वेत बिन्दु होते हैं। चोंच गुलाबी और आंखों के इर्दगिर्द नीली त्वचा होती है। यह दक्षिणपूर्वी एशिया के वियतनाम, लाओस और मलेशिया देशों में मिलता है।
हुसैन शहाबी
हुसैन तेजोमय (फारसी: حسین شهابی) एक ईरानी फ़िल्म निर्देशक, पटकथा लेखक और फ़िल्म निर्माता हैं। वे तब्रेज़, ईरान में 1967 में पैदा हुए।
तेहरान विश्वविद्यालय में शास्त्रीय संगीत का अध्ययन से स्नातक स्तर की पढ़ाई के बाद उन्होंने कहा कि वह सिनेमा की 100 वीं वर्षगांठ के अवसर पर अपनी पहली (छोटी) फ़िल्म (सौ बार सौ) बनाया 1996 में, संगीत शिक्षण के कुछ ही साल बिताए, और कम से एक पुरस्कार प्राप्त किया एक बंद) महोत्सव, एक ही occasion.Since तो वह निर्देशन किया, लिखा है के लिए स्थापित किया और पुरस्कार जीत लिया है, जिनमें से कुछ नाटकीय रिहाई के लिए 20 शॉर्ट्स, ईरान के बाजार में वीडियो जारी करने के लिए 10 काल्पनिक सुविधाओं और तीन सुविधाओं, का उत्पादन स्थानीय और अंतरराष्ट्रीय फिल्म समारोहों में। उज्ज्वल दिन (2013) में अच्छी तरह से आलोचकों द्वारा प्राप्त किया गया था, जो अपने कैरियर की शुरुआत, किया गया है और यह Fajr अंतर्राष्ट्रीय फिल्म महोत्सव, तेहरान (फरवरी 2013) में चार श्रेणियों में नामांकित किया और दो मानद डिप्लोमा जीता था। उज्ज्वल दिन, मार डेल प्लाटा फिल्म समारोह में प्रतियोगिता में अपने अंतरराष्ट्रीय प्रीमियर था (2013) और एस्टर पुरस्कार जीता। यह भी जैसे समारोहों में दिखाई गई, अमेरिका में 3 फारसी अंतर्राष्ट्रीय फिल्म समारोह सिडनी, ऑस्ट्रेलिया, 28 बोस्टन फिल्म महोत्सव, 21 वीं ह्यूस्टन फिल्म महोत्सव, 18 वॉशिंगटन डीसी फिल्म महोत्सव, 29 लॉस एंजिल्स फिल्म महोत्सव, UCAL और राइस विश्वविद्यालय, और शिकागो के जीन सिस्कल फिल्म सेंटर में, ईरान से फिल्मों के 24 वें समारोह में सर्वश्रेष्ठ निर्देशन और सर्वश्रेष्ठ फिल्म का पुरस्कार जीता है,
रामबन
रामबन (: رام بن) भारत के जम्मू और कश्मीर प्रदेश का एक नगर है। यह रामबन ज़िले का मुख्यालय है और चनाब नदी के किनारे बसा हुआ है।
अवागमन
राष्ट्रीय राजमार्ग 44 से सड़क द्वारा कई अन्य स्थानों से जोड़ता है।
राइखस्कामेरगेरिख्त
राइखस्कामेरगेरिख्त (Reichskammergericht ; अंग्रेजी : इंपीरियल चेंबर) पवित्र रोमन साम्राज्य का न्यायकक्ष था जिसने १४९५ और १८०६ ई. के बीच न्यायकार्य किया। इससे पहले के न्यायकक्ष 'होफगेरिख्त' और 'कामरेगेरिख्त' सम्राट् की अध्यक्षता में कार्य करते थे, अब इस नए न्यायकक्ष की योजना सरकारी कानूनी पंडितों द्वारा संगठित हुई। इसके अध्यक्ष की नियुक्ति सम्राट् करता था पर अन्य न्यायाधीशों की नियुक्ति साम्राज्य द्वारा होती थी। इसके सदस्यों की संख्या प्रारंभ में १६ थी जो रोमन कानून के विशेष जानकार होते थे। अब यह न्यायसभा सम्राट् की शक्ति से बाहर जनसभा 'डाएट' के संविधान द्वारा संघटित और संरक्षित हुई। इसके द्वारा रोमन कानून की समाराधना का प्रधान परिणाम यह हुआ कि जर्मन विधि के शरीर में रोमन कानून की आत्मा पैठी और साम्राज्य में रोमन कानून का प्राधान्य तथा प्रचार हुआ। केंद्र के साथ ही साथ साम्राज्य के विविध राज्यों ने जो इसे अपनाया तो सर्वत्र रोमन कानून का जनपदीय न्याय विधा में समावेश हो गया। यह साम्राज्य-न्यायालय जनपदीय न्यायालयों के फैसलों की अपील भी सुनता था। पर धन के अभाव से इसके न्यायकार्य में समय बहुत लगता था।
जसवंत दीद
जसवंत दीद  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह कमंडल  के लिये उन्हें सन् 2007 में साहित्य अकादमी पुरस्कार से सम्मानित किया गया।
गुलज़ार सिंह संधू
गुलज़ार सिंह संधू  पंजाबी भाषा के एक प्रमुख लेखक हैं। वर्ष 1982 में इन्हें इनके लघु कथा संग्रह 'अमर कथा' के लिए राष्ट्रीय पत्र शोध संस्थान, साहित्य अकादमी की ओर से प्रतिष्ठित 'साहित्य अकादमी' पुरस्कार प्रदान किया गया। अन्य पुरस्कारों में इन्हें अंतर्राष्ट्रीय लेखक संघ पुरस्कार, वर्ष 1992 ई. में प्लेराइट्स व ऑर्टिस्ट ऑफ कैनडा(Playwrights and artists of Canada) और वर्ष 2001 ई. में शिक्षा विभाग, पंजाब द्वारा शिरोमणि पंजाबी साहित्यकार पुरस्कार प्रदान किया गया।
करतार सिंह दुग्गल
करतार सिंह दुग्गल (१ मार्च १९१७ - २६ जनवरी २०१२) एक पंजाबी लेखक जिस ने पंजाबी उर्दू, हिन्दी और अंग्रेजी भाषा में लिखा। उन्होंने लघु कथाएँ, उपन्यास, नाटक और नाटकों की रचना की और उनकी रचनाएँ का भारतीय और विदेशी भाषाओं में अनुवाद भी हुआ है। उन्होंने ऑल इंडिया रेडियो के निदेशक के रूप में सेवा की है। उन को सन १९८८ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये दिल्ली राज्य से हैं। इनके द्वारा रचित एक कहानी–संग्रह इक छिट् चानण दी  के लिये उन्हें सन् 1965 में साहित्य अकादमी पुरस्कार से सम्मानित किया गया।
पैवो
पैवो (Pavo) तीतर कुल (फेसियेनिडाए) का एक जीववैज्ञानिक वंश है, जिसकी दो सदस्य जातियाँ हैं - भारतीय मोर और हरा मोर। यह दोनों जातियाँ और कांगो मोर जाति मिलाकर सामूहिक रूप से मोर कहलाते हैं।
मूल आवृत्‍ति
किसी आवर्ती वेवफॉर्म को फुर्रे श्रेणी के रूप में बदलने पर उसमें निहित सबसे कम आवृत्ति को उस वेवफॉर्म की मूल आवृत्ति (fundamental frequency) कहते हैं। एक दूसरे सन्दर्भ में, किसी तनी हुई डोरी या ड्रम से जो सबसे कम आवृत्ति की ध्वनि निकल सकती है, उसे उसकी मूल आवृत्ति कहते हैं। मूल आवृत्ति के पूर्णांक गुणकों को सन्नादी (हार्मोनिक्स) कहा जाता है। उदाहरण के लिये, यदि मूल आवृत्ति ४०० हर्ट्ज हो तो, प्रथम सन्नादी ८०० हर्ट्ज का तथा पाँचवाँ सन्नादी २००० हर्ट्ज का होगा। +-3
प्राकृतिक आवृत्‍ति
किसी बाहरी चलाने वाले बल या डैम्प करने वाले बल की अनुपस्थिति में कोई निकाय जिस आवृत्ति पर कम्पन करता है उसे उस निकाय की प्राकृतिक आवृत्ति (Natural frequency) कहते हैं।
किसी भी प्रत्यास्थ वस्तु का स्वतंत्र कम्पन उसकी प्राकृतिक आवृत्ति पर ही होता है। स्वतंत्र कम्पन और प्रणोदित कंपन (forced vibration) से भिन्न है। प्रणोदित कम्पन की आवृत्ति लगाये गये वाह्य बल की आवृत्ति के बराबर होती है (प्राकृतिक आवृत्ति के बराबर नहीं)। किन्तु यदि लगाये गये वाह्य बल की आवृत्ति निकाय के प्राकृतिक आवृत्ति के बराबर (या बहुत पास) हो तो दोलन का आयाम कई गुना बढ़ जाता है। इसी को अनुनाद कहते हैं।
कुछ प्रमुख निकाय
जहाँ
2020 ट्विटर बिटकॉइन घोटाला
15 जुलाई, 2020 को, 20:00 और 22:00 UTC के बीच बिटकॉइन घोटाले को बढ़ावा देने के लिए प्रमाणित हाई-प्रोफाइल ट्विटर अकाउंटों को साइबर आक्रमण के तहत हैक किया गया। इस घोटाले ने व्यक्तियों को एक विशिष्ट क्रिप्टोक्यूरेंसी वॉलेट में बिटकॉइन मुद्रा भेजने के लिए कहा था। इसमें यह वादा था कि भेजा गया धन दोगुना हो जाएगा और वापस आ जाएगा।
अपराधियों को ट्विटर के प्रशासनिक उपकरणों तक पहुंच प्राप्त हुई थी ताकि वे स्वयं खातों को बदल सकें और ट्वीट को सीधे पोस्ट कर सकें। ऐसा माना जाता है कि उपकरण का उपयोग करने के लिए ट्विटर कर्मचारियों को भुगतान किया गया या सीधे उपकरण का उपयोग करने के लिए किसी कर्मचारी के खाते से एक्सेस प्राप्त किया गया।
सवाई मानसिंह अभयारण्य
कँवालजी आखेट निषिद्द क्षेत्र
कँवालजी आखेट निषिद्द क्षेत्र भारत के राजस्थान प्रान्त में सवाई माधोपुर के सवाई मानसिंह अभयारण्य से सटा हुआ है, यहाँ पर शिकार करना प्रतिबंधित है। इस क्षेत्र के अंतर्गत भगवान शिव का पवित्र मंदिर स्थित है जो कि 'कमलेश्वर' या कँवालजी के नाम से जाना जाता है। कँवालजी आखेट निषिद्ध क्षेत्र का वानिक मुख्यालय सवाई माधोपुर जिले के रणथम्भौर नेशनल पार्क से संचालित होता है।
जिनसेन
जिनसेन आचार्य दिगम्बर परम्परा के एक प्रमुख आचार्य थे। वह महापुराण के रचयता है। उन्होंने धवला टीका पूरी की थी। जैन ग्रंथ हरिवंश-पुराण के रचियता अन्य जिनसेन थे यह नहीं।
जीवनी
जिनसेन आचार्य, आचार्य वीरसेन के शिष्य थे। उन्होंने अपने गुरु द्वारा लिखी गयी कषायप्रभ्रिता की प्रख्यात टीका "धवला" को पूरा किया था। महापुराण के दो भाग उत्तरपुराण और आदिपुराण है। उनके शिष्य गुणभद्र ने उनके इस कार्य को पूरा किया था।
क्रोएशिया राष्ट्रीय फुटबॉल टीम
क्रोएशिया राष्ट्रीय फुटबॉल टीम (क्रोएशियाई: हरवत्स्का नोगोमेटना रिप्रेज़ेंटाइजा), अंतरराष्ट्रीय फुटबॉल में क्रोएशिया का प्रतिनिधित्व करती है। फुटबॉल टीम को देश के शासी निकाय क्रोएशियाई फुटबॉल संघ द्वारा नियंत्रित किया जाता है। एक फीफा-स्वीकृत राष्ट्रीय टीम ने 1940 और 1944 के बीच उन्नीस मैत्रीपूर्ण मैचों में अल्पकालिक राष्ट्र बनोविना के क्रोएशिया और स्वतंत्र राज्य क्रोएशिया का प्रतिनिधित्व किया था। इस टीम को 1945 में भंग कर दिया गया क्योंकि क्रोएशिया, एसएफआर युगोस्लाविया का एक संघीय गणराज्य बन गया था, और इस प्रकार प्रतिस्पर्धी मैचों के लिए एक अलग टीम बनाने के लिए अपात्र था। 1990 तक, स्थानीय खिलाड़ियों ने इसके बजाय युगोस्लाविया राष्ट्रीय फुटबॉल टीम के लिए खेला।
आधुनिक क्रोएशियाई टीम का गठन 1990 में युगोस्लाविया से देश की स्वतंत्रता से कुछ समय पहले हुआ था, और 1993 तक फीफा और यूईएफए दोनों ने इसे मान्यता दे दी थी।.
ज़ाग्रेब के मक्सिमिर स्टेडियम में अधिकांश घरेलू मैच खेले जाते हैं, अब कुछ सुधार के बाद पोलजुद स्टेडियम में या अन्य छोटे स्थानों पर भी होते हैं, जैसे कि रिजेका में कंट्रिडा स्टेडियम या ओसीजेक में ग्रैडस्की वीआरटी। मैक्सिमिर में टीम ने प्रतिस्पर्धी घरेलू मैचों में लगातार 36 जीत हासिल की थी, सितंबर 2008 में इंग्लैंड से हार के साथ ही यह सिलसिला समाप्त हुआ था। टीम का पारंपरिक उपनाम वेट्रेनी ("द ब्लेज़र") है।
क्रोएशिया को 1994 और 1998 में फीफा के "बेस्ट मुवर ऑफ द ईयर" नाम दिया गया था, कोलंबिया के साथ यह टीम एक बार से अधिक पुरस्कार जीतने के वाली टीम बनी। फीफा में प्रवेश के समय, क्रोएशिया दुनिया में 125वें स्थान पर थी; 1998 के विश्व कप अभियान के बाद, टीम रैंकिंग में तीसरे स्थान पर पहुंच गई, जिससे यह फीफा रैंकिंग इतिहास की सबसे अस्थिर टीम बन गई है।
मिंडी मिंक
मिंडी मिंक (लॉस एंजिल्स, कैलिफ़ोर्निया; 4 दिसंबर 1968) एक अश्लील अभिनेत्री, कामुक मॉडल और कैंपियन अमेरिकन हेेैं।
जीवनी
मिंक का जन्म दिसंबर 1968 में इतालवी मूल के एक परिवार में कैलिफोर्निया में हुआ था। उस अवस्था में वह बड़ी हो गई, हाई स्कूल जा रही थी, अपने संस्थान की टीम में चीयरलीडर के रूप में भाग ले रही थी।
पोर्न की ओर रुख करने से बहुत पहले, Mindi ने निर्माण, बिक्री और विपणन में एक ठेकेदार के रूप में निर्माण के लिए एक प्रतिनिधि के रूप में विभिन्न नौकरियों का आयोजन किया। वह एक शौकिया तरह से वयस्क मनोरंजन उद्योग में रुचि, उसके प्रेमी द्वारा आश्वस्त लेने के लिए, एक के रूप में दुनिया में शुरू करने के लिए शुरू किया केैैमगर्ल 40 वर्ष पर।
उद्योग में उनकी इंटर्नशिप 2014 में उनके पास आएगी, जब उन्होंने लास वेगास ( नेवादा ) शहर में सालाना होने वाले AVN एडल्ट एंटरटेनमेंट एक्सपो से संपर्क किया, जहां उन्होंने गर्लफ्रेंड फिल्म्स टीम से संपर्क किया, जिसके साथ उनकी पत्राचार में रुचि थी कंपनी के लिए समलैंगिक यौन दृश्य और फिल्में रिकॉर्ड करें।
उस वर्ष के जून में, उन्होंने 46 साल की उम्र में एक पोर्न अभिनेत्री के रूप में डेब्यू किया, जिनमें से दो ने लेस्बियन त्रिकोण 29 और मदर-डॉटर एक्सचेंज क्लब 35 में काम किया । कई अन्य अभिनेत्रियों की तरह, जिन्होंने अपनी काया, उम्र और विशेषताओं के कारण उद्योग में चालीस से अधिक वर्षों से शुरुआत की, उन्हें एक ममी अभिनेत्री के रूप में लेबल किया गया था।
उन्होंने गर्लफ्रेंड फिल्म्स, गर्ल्सवे, रियलिटी किंग्स, जीरो टॉलरेंस, लिटिल ड्रैगन पिक्चर्स, स्वीटहार्ट वीडियो, टुसी, फॉरबिडन फ्रूट फिल्म्स, स्पिजू, मिक्स हाई या लेक्सिंगटन स्टील प्रोडक्शंस जैसे लेस्बियन थीम में विशेषज्ञता वाले निर्माताओं के लिए काम किया है।
2016 में उसे लेवन आर्टिस्ट ऑफ़ द ईयर की श्रेणी में AVN अवार्ड्स में अपना पहला नामांकन मिला। दो साल बाद, 2018 में, Mindi Mink एक ही श्रेणी में AVN और XBIZ दोनों में नामांकन के लिए वापस आ जाएगी।
उन्होंने अक्टूबर 2018 में संन्यास ले लिया, एक अभिनेत्री के रूप में 140 से अधिक फिल्मों की शूटिंग की।
उनकी कुछ चुनिंदा कृतियाँ हैं- बी स्टिंग, क्रीपर्स फैमिली 7, फ्रायडियन होमवर्क, गर्ल अटैक 4, हर स्पेशल डे, किटेंस और कूगर 12, लेस्बियन एनल 2, माय लेस्बियन मेंटर, प्रिज़न लेस्बियन 5, सब्लिमिनल पेरेंटिंग या वुमन बाय जूलिया एन 3।
लियोनार्ड सस्किंड
सस्किंड व्यापक रूप से सिट्रंग सिद्धांत(string theory) के पिता के रूप में माने जाते हैं, योइचिरो नाम्बु (Yoichiro Nambu) और होल्गर बेच निएल्सेन (Holger Bech Nielsen) के साथ में स्वतंत्र रूप से 'कण वास्तव में एक आपेक्षिकीय सिट्रंग की उजना के राज्यों (state of excitation of a relativistic string) में हो सकता है' का विचार पेष किया। उन्होंने २००३ में स्ट्रिंग थ्योरी लैंडस्केप (string theory landscape) के विचार को लागू करने के लिए पहली बार बोले थे। ससिसकंद १९९८ में जे जे सकुराए (J. J. Sakurai) पुरस्कार से सम्मानित किये गए थे।
प्रारंभिक जीवन और शिक्षा
न्यूयाॅर्क (New York) शहर के दक्षिण ब्रोंक्स ( South Bronx) अनुभाग से एक यहूदी परिवार में लियोनार्ड सस्किंड का जन्म हुआ था। वह अब पालो अल्टो, कैलिफोर्निया (Palo Alto, California) में रहते हैं। १६ साल की उम्र में एक प्लम्बर के रूप में काम करना शुरू किया। बाद में, वह एक बी एस (B.S) स्नातक के साथ एक अभियंता छात्र के रूप में न्यूयाॅर्क के सिटी काॅलेज में दाखिला लिया। १९६५ में वह अपने Ph.d के लिए पीटर ए काररूथर्स(Peter A. Carruthers) तहत काॅर्नेल विष्वविद्यालय (Cornell University) में अध्ययन करने गए।
कैरियर
सस्किंड शुरुआत में एक सहायक प्राध्यापक थे और उसके बाद १९६६–१९७० में येशिवा विश्वविद्यालय (Yeshiva University) में सहायक प्राधयापक बने रहे। उसके बाद वे एक साल के लिए तेल अवीव विश्वविद्यालय (University of Tel Aviv) गए। सस्किंड फिर से येशिवा विश्वविद्यालय (Yeshiva University) में प्राध्यापक बनने के लिए लौटे(१९७०–१९७९)। १९७९ के बाद से वह स्टैनफोर्ड विष्वविद्धालय (Stanford University) में भौतिकी के प्रोफेसर है और १९७९ के बाद से भौतिकी के फेलिक्स बलोच (Felix Bloch) प्राध्यापक पद पर कार्य कर रहे हैं।
सस्किंड अपने सिट्रंग माडल (Stirng Model), लैटिस गेज थ्योरी (lattice guage theory) क्वांटम क्रोमोद्य्नामिक (Quantum Chromodynamic) और डायनैमिकल सिमिट्री ब्रेकिंग (dynamical symmetry breaking) में अग्रणी योगदान के लिए १९९८ में जे जे सकुराए (J.J. Sakurai) पुरस्कार से सम्मानित किया गया था। २००७ में सस्किंड एक सहयोगी सदस्य के रूप में, वाटरलू, ओंटारियो, कनाडा(Waterloo, Ontario, Canada) में सैद्धांतिक भौतिकी के परिधि संस्थान (Perimeter Institute for Theoretical Physics) के संकाय में शामिल हो गए। उन्हें नेशनल एकेडमी ऑफ साइंसेज ( National Academy of Sciences) और कला और विज्ञान के अमेरिकन अकादमी (American Academy of Arts and Sciences) के लिए भी चुना गया है। वे कोरिया संस्थान (Korea Institute for Advanced Study) में एक प्रतिषिठत प्रोफेसर भी है।
सैद्धांतिक न्यून्तम व्याख्यान श्रृंखला (The theoretical Minimum Lecture Series)
सस्किंड सैद्धांतिक न्यून्तम के रूप में आधुनिक भौतिकी के बारे में स्टैनफोर्ड (Stanford) जारी रखने के अध्ययन पाठयक्रम की एक श्रृंखला सिखाता हैं। पाठयक्रमों का लक्ष्य भौतिक विज्ञान के कुछ क्षेत्रों का अध्ययन करने के लिए आवष्यक बुनियादी लेकिन कठोर सैद्धांतिक नींव सिखाना है। ब्लैक होल (Black Hole) के भौतिकी सहित क्लासिकल मैकेनिक्स (Classical Mechanics), रिलेटिविटी (Relativity), क्वांटम मैकेनिक्स (Quantum Mechanics), स्टैटिस्टिकल मैकेनिक्स (Statistical Mechanics), कॉस्मोलॉजी (Cosmology) को शामिल किया गया।
वैज्ञानिक कैरियर
सस्किंड उन तीन भौतिकी में से एक थे जिंनहाने ने यह खोजा था की वेनेज़िआनो ड्यूल(Veneziano dual), रेजोनेंस मोड (resonance mode) और स्ट्रिंग इन्ट्रक्शन्स(strong interactions)को क्वांटम मैकेनिकल मॉडल ऑफ़ स्ट्रिंग्स(quantum mechanical model of strings) के द्वारा समझाया जा सकता हैं। वह पहले व्यक्ति थे जिंनहाने स्ट्रिंग सिद्धांत का विचार रखा था।
सस्किंड ने भौतिकी के इन क्षेत्र में योगदान दिया हैं -
2.क्वार्क कॉन्फिनेमेंट प्रसूति के सिद्धांत (The theory of quark confinement)
3.हमिल्टोनिअन लैटिस गेज सिद्धांत के विकास (The development of Hamiltonian lattice gauge theory)
4.डीप इनेलास्टिक एलेक्ट्रोप्रोडक्शन में स्केलिंग वायोलेशन का सिद्धांत (The theory of scaling violations in deep inelastic electroproduction)
5.ब्लैक होल पूरकता के स्ट्रिंग सिद्धांत (String theory of black hole entropy)
7.होलोग्राफिक सिद्धांत (The holographic principle)
स्मोलिन-सस्किंड विवाद(Smolin–Susskind debate)
साल दो हजार चार में दुनिया के दो बड़े विख्यात वैज्ञानिकों के बीच विवाद हुआ। स्मोलीन और लियोनार्ड सस्किंड के बीच यह विवाद स्मोलीन के इस पे हुआ तर्क की एन्थ्रोपिक प्रिंसिपल कभी गलत नहीं हो सकता हैं और इस कारण यह विज्ञान का हिस्सा बनने योग्य नहीं है। यह विवाद २६ जुलाई २०१४ को स्मोलीन के प्रकाशन के साथ शुरू हुआ। स्मोलीन ने सस्किंड को ईमेल कर कुछ सुझाव की गुजारिश की। सस्किंड जिन्होने इस प्रकाशन को पड़ा नहीं था, स्मोलीन से प्रकाशन की व्याख्या की माँग की। स्मोलीन ने अपने तर्कों की व्याख्या सस्किंड को भेजी। २८ जुलाई २००४ को सस्किंड ने यह कह कर जबाब दिया कि स्मोलीन के तर्क हास्यास्पद निष्कर्ष दे सकते है। उसके अगले ही दिन स्मोलीन ने यह जबाब दिया की अगर हमारे सहयोगियों का एक महत्वपूण हिस्सा एक ऐसे सिध्दांत को अपनाने में नहीं हिचकिचा सकता जो गलत बी नहीं हो सकता, तब विज्ञान की प्रगति रुक जाएगी और ऐसे गलत सिध्दांत जो की कभी गलत साबित नहीं किए जा सकते, विज्ञान के ऊपर हावी हो जाएंगे। इस घटना के कुछ दिनों बाद सस्किंड ने अपने एक प्रकाशन में स्मोलीन के सिध्दांतो पर कुछ टिप्पणियाँ की। आखिर स्मोलीन सस्किंड विवाद इस समझौते में अंत हुआ की दिनों एक आखिर खत लिखेंगे जो एज (Edge) में प्रकाशित होगा जिसमे उन्हें तीन शर्तो का पालन करना होगा :-
१. कोई भी एक खत से ज्यादा नहीं लिखेगा।
२. कोई भी दूसरे के खत प्रकाशन के पहले नहीं पढ़ेगा।
जसवंत सिंह कँवल
जसवंत सिंह कँवल  पंजाबी भाषा के विख्यात साहित्यकार हैं। इनके द्वारा रचित एक उपन्यास तौशाली दी हंसो  के लिये उन्हें सन् 1997 में साहित्य अकादमी पुरस्कार से सम्मानित किया गया।
जीवन
जसवंत सिंह कँवल का जनम 27 जून 1919 को पंजाब के गाँव ढूडीके जिला मोगा में श्री मोहल्ला सिंहं के घर हुआ।
लाभुराम जांणी
लाभुराम सियाग का जन्म १० अक्टूबर १९७७ को बाड़मेर जिले की चौहटन तहसील के तारातरा गाँव में हुआ।
उसका परिवार
लाभूराम सियाग की दो बेटियाँ हैं। आपकी पत्नी डॉक्टर गायत्री देवी का अप्रैल २०१४ में कर्नाटक के करकला में सड़क दुर्घटना में आकस्मिक निधन हो गया। अभी लाभूराम जी अपने माता और पिताजी के साथ बैंगलोर में रह रहे हैं।
IPS के रूप में सेवा
लाभूराम जी सियाग कर्नाटक कैडर के २००४ बैच के आईपीएस अधिकारी हैं, आपने दक्षिण कन्नड़, चित्रदुर्गा और दावणगेरे जिले में बतौर पुलिस अधीक्षक सेवाएँ दी हैं। फिलहाल आप बैंगलोर कमिश्नररेट में DCP के पद पर कार्यरत है। आपको २०१६-२०१७ में उन्नत सेवा के लिए पुलिस गोल्ड मैडल से सम्मानित किया गया. आपने दक्षिण बैंगलोर में डिप्टी कमिश्नर के पद पर कार्यरत रहते हुए चोरी, चैन स्नैचिंग, गुंडागर्दी पर लगाम लगाई और आम जन में पुलिस के विश्वास को बहाल किया.
कॉमेडी सेंट्रल
कॉमेडी सेंट्रल (Comedy Central; अनुवाद: हास्य का केन्द्र) एक अमेरिकी सामान्य केबल और सेटेलाइट टीवी चैनल है, जिसका संचालन वायकॉम ग्लोबल एंटरटैनमेंट ग्रुप कर रही है, जो पैरामाउंट मीडिया नेटवर्क्स की इकाई और पैरामाउंट ग्लोबल का भाग है। ये 14 या उससे अधिक उम्र वाले दर्शकों को ध्यान में रख कर अपने हंसने वाले कार्यक्रम चलाती है। इसमें इसके खुद के कार्यक्रम के अलावा अन्य चैनल पर दे चुके कार्यक्रम भी होते हैं। इसके अलावा इसमें फिल्मों को भी दिखाया जाता है।
जसवंत सिंह नेकी
जसवंत सिंह नेकी  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह करुणा दी छों तों मगरों  के लिये उन्हें सन् 1979 में साहित्य अकादमी पुरस्कार से सम्मानित किया गया।
हरा मोर
हरा मोर (Green peafowl) या इंडोनेशियाई मोर (Indonesian peafowl), जिसका वैज्ञानिक नाम पैवो म्यूटिकस (Pavo muticus) है, दक्षिणपूर्वी एशिया के वनों में मिलने वाली मोर की एक जीववैज्ञानिक जाति है।
सीआईडी: स्पेशल ब्यूरो
सीआईडी: स्पेशल ब्यूरो सीआईडी का उप-श्रृंखला है, जिसका प्रसारण सोनी पर 27 दिसंबर 2004 से प्रारंभ हुआ और 8 अगस्त 2006 को समाप्त हो गया। इस धारावाहिक का प्रसारण सीआईडी के ठीक बाद रात 10:30 बजे होता था। इसमें सीआईडी से कुछ और कुछ नए लोगों ने कार्य किया।
कलाकार
फोरेंसिक विशेषज्ञ
पोंडा की घेराबंदी
भारत के पश्चिमी तट पर उसके हमले में, मराठा राजा शिवाजी की सेनाओं ने बीजापुरी सैनिकों के कब्जे वाले पोण्डा के किले को घेर लिया। मुगल सेनापति बहलोल खान द्वारा सेना नहीं भेजे जाने के बाद शिवाजी के सैनिकों ने किले पर धावा बोल दिया। किले के कमांडर, मुहम्मद खान, गैरीसन के नरसंहार से बचने वाले कुछ लोगों में से एक था। पोंडा पर कब्जा करने के परिणामस्वरूप मराठा साम्राज्य ने कर्नाटक क्षेत्र के अधिकांश पश्चिमी भाग पर कब्जा कर लिया।
तुलनात्मक भूगोल
तुलनात्मक भूगोल (अंग्रेजी: Comparative geography) भूगोल विषय का एक उपागम है जिसमें विभिन्न स्थानों अथवा क्षेत्रों के तुलनात्मक भौगोलिक अध्ययन को अधिक महत्व प्रदान करते हुए उनकी विशिष्टताओं का एक दूसरे के सापेक्ष वर्णन, विश्लेषण एवं व्याख्या की जाती है। इसके जनक के रूप में कार्ल रिटर को माना जाता है और यह प्रादेशिक भूगोल के अध्ययन का पूर्ववर्ती उपागम माना जाता है।
लीबेन्सरॉम
लीबेन्सरॉम एक जर्मन विचारधारा थी जिसने रेटजेल और हिटलर को प्रभावित किया क्योंकि यह विचार जीवित राज्य की संकल्पना को मज़बूत करता था जिसके अनुसार राज्य एक सजीव इकाई की तरह होता है।
कांगो मोर
कांगो मोर (Congo peafowl), जिसका वैज्ञानिक नाम ऐफ्रोपैवो कोंगेन्सिस (Afropavo congensis) है, अफ्रीका की कांगो द्रोणी में मिलने वाली मोर की एक जीववैज्ञानिक जाति है। यह मोर की तीन जातियों में से एक है और अफ्रीका में पाई जाने वाली पैवोनिनाए उपकुल की एकमात्र जाति है। यह ऐफ्रोपैवो (Afropavo) वंश की भी एकमात्र सदस्य जाति है।
जसविन्‍दर
जसविन्‍दर  पंजाबी भाषा के विख्यात साहित्यकार हैं। इनके द्वारा रचित एक ग़ज़ल अगरबत्‍ती  के लिये उन्हें सन् 2014 में साहित्य अकादमी पुरस्कार से सम्मानित किया गया।
तारा सिंह कामिल
तारा सिंह कामिल पंजाबी भाषा के विख्यात साहित्यकार हैं। इनके द्वारा रचित एक कविता–संकलन कहकशाँ  के लिये उन्हें सन् 1989 में साहित्य अकादमी पुरस्कार से सम्मानित किया गया।
मेधातिथि
मेधातिथि मनुस्मृति के प्राचीनतम भाष्यकार हैं। उन्होने मनुस्मृति पर 'मनुभाष्य' नामक एक विशद टीका लिखी है।
अपने ग्रंथ में ये कुमारिल का उल्लेख करते हैं अत: इनका जीवनकाल सातवीं शताब्दी क बाद का होना चाहिए। मनुस्मृति पर लिखी मिताक्षरा (१०७६ से ११२१) में इनका उल्लेख है। अत: डॉ० गंगानाथ झा के अनुसार इनका काल नवीं शताब्दी ठहरता है। डॉ० बुहलर इनको कश्मीर का तथा जॉली दक्षिण का मानते हैं। केवल इतना ही इनके ग्रंथ के आधार पर स्वीकार किया जा सकता है कि ये कश्मीर की बोली तथा कश्मीर और पंजाब के रीति रिवाजों से पूर्णत: परिचित थे। इनका एक अन्य ग्रंथ 'स्मृति विवेक' भी था।
सांस्कृतिक प्राधान्य
मार्क्सवादी दर्शन में सांस्कृतिक प्राधान्य, सांस्कृतिक आधिपत्य या सांस्कृतिक वर्चस्व ( अंग्रेज़ी-cultural hegemony ) से आशय उस स्थिति से है जब सांस्कृतिक रूप से विविधता वाले किसी समाज में सत्ताधारी वर्ग का वर्चस्व हो। सत्ताधारी वर्ग, समाज की संस्कृति - विश्वासों और व्याख्याओं, धारणाओं, मूल्यों और रीति -रिवाजों को इस प्रकार अभिचालित करता है कि शासक वर्ग की विश्वदृष्टि उस समाज की स्वीकृत सांस्कृतिक मानदंड बन जाए। एक सार्वभौमिक प्रभुत्व वाली विचारधारा के रूप में, शासक वर्ग की विश्वदृष्टि सामाजिक, राजनीतिक और आर्थिक यथास्थिति का इस तरीके से दुर्निरूपण करती है कि वें यथास्थिति प्राकृतिक, अपरिहार्य और शाश्वत सामाजिक परिस्थितियां लगें जो हर सामाजिक वर्ग को लाभान्वित करती हैं, न कि कृत्रिम सामाजिक संरचनाओं के रूप में जो केवल शासक वर्ग को लाभान्वित करती हैं।
ग्राम्स्की की बुद्धिजीवियों की अवधारणा
बुद्धिजीवियों की अवधारणा ग्रामसी के राजनीतिक चिन्तन का महत्वपूर्ण विषय है। दार्शनिक रूप से इस अवधारणा का सम्बन्ध इस बात से है कि ‘सभी मनुष्य दार्शनिक हैं।’ यह अवधारणा अंतोनियो ग्रामसी की शैक्षिक विचारधारा से भी गहरा सरोकार रखती है। इस अर्थ में बुद्धिजीवी वे हैं जिनके पास दिमाग है और वे उसका उपयोग करते हैं। अधिरचना का सिद्धान्तकार होने के नाते ग्रामसी ने इस अवधारणा को ही अपने चिन्तन को केन्द्र बिन्दु बनाया है और इसे मार्क्स से अधिक व्यापक अर्थ में प्रयोग किया है। ग्रामसी ने दक्षिण इटली के समाज का गहराई से विश्लेषण करने के बाद अपना यह तर्क प्रस्तुत किया है कि सभी मनुष्य बुद्धिजीवी हैं लेकिन समाज में सभी व्यक्ति बुद्धिजीवी का कार्य नहीं करते।
बुद्धिजीवी का अर्थ
’बुद्धिजीवी’ शब्द को ग्रामसी से पहले भी और बाद में भी कई तरह से परिभाषित किया गया है। सामान्य अर्थ में बुद्धिजीवी वह व्यक्ति है जिसमें समझने एवं सोचने की शक्ति है। पूंजीवाद के आगमन से पहले कलाकारों, समाज वैज्ञानिकों और धार्मिक-सांस्कृतिक प्रतिनिधियों को ही बुद्धिजीवी माना जाता था लेकिन औद्योगिक समाज के आगमन के साथ ही तकनीशियनों, प्रबन्धकों और वैज्ञानिकों को भी इसमें जोड़ लिया गया। लेनिन का पेशेवर क्रान्तिकारियों का समूह और परेटो, मोस्का तथा मिचेलस आदि समाजशास्त्रियों का अभिजन वर्ग भी बुद्धिजीवी शब्द को ही अभिव्यक्त करते हैं। अनेक विद्वानों ने ‘बुद्धिजीवी’ शब्द को निम्न प्रकार से परिभाषित किया है।
ग्रामसी ने अपने पूर्ववर्ती विचारकों के बुद्धिजीवी वर्ग सम्बन्धी विचारों का अध्ययन करके तथा इटली की तत्कालीन आर्थिक, राजनीतिक तथा सामाजिक दशा का विश्लेषण करके यह निष्कर्ष निकाला कि सभी व्यक्ति बुद्धिजीवी हैं, लेकिन समाज में उनकी भूमिका बुद्धिजीवी की नहीं है। अंतोनियो ग्रामसी ने कहा है कि समाज में प्रत्येक व्यक्ति व्यवसायिक कार्यों में उलझा होने के साथ-साथ कुछ न कुछ बौद्धिक क्रियाएं भी अवश्य करता रहता है। इसलिए बुद्धिजीवी विचारों के धरातल के साथ-साथ उत्पादन के साधन एवं सम्बन्धों में भी मजबूती से टिके हुए हैं। ग्रामसी ने फासीस्ट जेल में रहकर इस बात को सार्वजनिक किया कि बुद्धिजीवी अपने परम्परागत अर्थ से भिन्न भी समाज के संगठन, उत्पादन, संस्कृति या जन-प्रशासन के कार्य भी करते हैं। समाज में दार्शनिक, कलाकार, वैज्ञानिक, धार्मिक नेता आदि सभी की भूमिका बुद्धिजीवी की होती है। उदाहरण के लिए मजदूर की पहचान उसका शारीरिक श्रम न होकर वह परिस्थिति भी है जिसमें वह विशेष कार्य करता है।
ग्रामसी ने कहा है कि उत्पादन ढांचा ही बुद्धिजीवी वर्ग के निर्माण के लिए उत्तरदायी औद्योगिक क्रान्ति आने से पहले सामंती जमींदार भी विशेष तकनीकी योग्यता के स्वामी होने के कारण ऐसे बुद्धिजीवी वर्ग का प्रतिनिधित्व करते थे जिनका कार्य सैनिक क्षमता का परिचय देना था। लेकिन औद्योगिक क्रान्ति के कारण आए उत्पादन ढांचे में परिवर्तनों ने नए-नए बुद्धिजीवी वर्गों को जन्म दिया। औद्योगिक क्रान्ति ने बुद्धिजीवी वर्ग को व्यापक आधार प्रदान करके कुलीनतन्त्रीय विचारधारा को चुनौती दी और प्रशासनों, विद्वानों, वैज्ञानिकों, सिद्धान्तकारों, दार्शनिकों आदि का नया वर्ग तैयार कर दिया। ग्रामसी का कहना है कि शारीरिक श्रम चाहे कितना भी हीन क्यों न हो उसमें कुछ-न-कुछ तकनीकी योग्यता का अल्पतम रचनात्मक बौद्धिक क्रिया अवश्य ही निहित रहती है। इसी कारण समाज में प्रत्येक व्यक्ति बुद्धिजीवी है, चाहे वह किसी भी कार्य या पेशे में लगा हुआ है।
बुद्धिजीवियों के प्रकार
ग्रामसी ने ऐतिहासिक तथ्यों का विश्लेषण करने के बाद परम्परागत तथा जैविक बुद्धिजीवियों पर विचार किया। उसने पाया कि फ्रांस और इंग्लैण्ड में बुर्जुआ बुद्धिजीवियों का प्रभाव पादरियों और अन्य कुलीन तन्त्रियों से अधिक है, क्योंकि इन्हीं का आर्थिक शक्ति पर प्रभुत्व है। इसके विपरीत इटली में परम्परागत बुद्धिजीवियों का आधिपत्य है जो बुर्जुआ बुद्धिजीवियों की बराबरी करके अपने जैविक बुद्धिजीवियों का निर्माण करते हैं। अंतोनियो ग्रामसी ने इटली की आर्थिक, सामाजिक और राजनीतिक परिस्थितियों का विश्लेषण करने के बाद बुद्धिजीवियों के निर्माण के बारे में इस बात पर बल दिया कि उत्पादन के साधनों में परिवर्तन आने से समाज के स्वरूप में भी परिवर्तन आता है और नए-नए समूहों का जन्म होता है। यह परिवर्तन बुद्धिजीवियों के आपसी सम्बन्धों तथा राज्य के साथ उनके सम्बन्धों को भी प्रभावित करता है। इस परिवर्तन के परिणामस्वरूप नए आर्थिक व्यवस्था के नए प्रतिनिधि उभरते हैं। इसी से जैविक बुद्धिजीवियों का जन्म होता है जो अन्त:वर्गीय वातावरण स्पष्ट करते हैं। इस तरह अंतोनियो ग्रामसी ने दक्षिण इटली में परम्परागत बुद्धिजीवियों तथा उत्तर में जैविक बुद्धिजीवियों जो सर्वहारा वर्ग के प्रतिनिधि हैं, पर जोर दिया है। ग्रामसी ने उत्पादन की दृष्टि से बुद्धिजीवियों को दो भागों- I. परम्परागत बुद्धिजीवी, II. जैविक बुद्धिजीवी, में बांटा है।
ग्रामसी ने स्थान के अधार पर भी बुद्धिजीवियों को दो भागों-ग्रामीण और शहरी में बांटा है। उत्पादन प्रक्रिया की दृष्टि से अन्तर के आधार पर ग्रामीण और शहरी बुद्धिजीवियों में अन्तर का पाया जाना स्वाभाविक बात है। अंतोनियो ग्रामसी का कहना है कि शहर में रहने वाले बुद्धिजीवी उद्योग के साथ विकसित हुए हैं। औद्योगिक प्रणाली में आने वाले उतार-चढ़ावों ने बुद्धिजीवियों के निर्माण की प्रक्रिया को भी प्रभावित किया है। शहरी बुद्धिजीवी उत्पादक और मजदूर के बीच की कड़ी है। ग्रामीण बुद्धिजीवी अधिकतर पारम्परिक होते हैं। ये ग्रामीण लोगों के सामाजिक जन-समूह और छोटे कस्बों के निम्न बुर्जुआ वर्ग से जुड़े होते हैं। उन्हें पूंजीवादी प्रणाली ने अभी तक विकसित नहीं किया है और न ही उन्हें अभी तक गति प्रदान की है। इस तरह का बुद्धिजीवी खेतीहर जनसमूहों को स्थानीय और राजकीय प्रशासन के सम्पर्क में लाता है। उनकी पेशेवर मध्यस्थता को राजनीतिक मध्यस्थता से अलग करना काफी कठिन होता है। इसमें पादरी, वकील, नोटरी, अध्यापक, डॉक्टर आदि शामिल होते हैं। ये बुद्धिजीवी खेतीहर समूहों के लिए एक ऐसा सामजिक प्रतिमान होते हैं, जिनको अपना आदर्श मानकर खेतीहर समूह अपनी संतानों को इस वर्ग से जोड़ने की इच्छा रखते हैं और उसे पूरा करने के प्रयास भी करते हैं। शहरी बुद्धिजीवियों की भूमिका ग्रामीण बुद्धिजीवियों से सर्वथा उल्ट ही होती है।
ग्रामसी ने अपने विश्लेषण में आगे कहा है कि इटली का एकीकरण इसी आधार पर कमजोर पड़ा कि फासीवाद तुच्छ बुर्जुआ और शहरी पूंजीपति वर्ग के गठजोड़ से उत्पन्न हुआ था। इसी कारण इसमें विश्व दृष्टि का अभाव रहा। इस विश्लेषण द्वारा ग्रामसी ने फासीवाद की असफलता पर प्रकाश डाला है। ग्रामसी का कहना है कि शहरी बुद्धिजीवी ग्रामीण बुद्धिजीवियों की अपेक्षा अधिक संगठित है और राजनीतिक प्रक्रिया को नेतृत्व के द्वारा प्रभावित करने में सक्षम हैं। इनमें सर्वहारा वर्ग के बुद्धिजीवी तो किसी भी अवस्था में अपने सामाजिक समूहों को नेतृत्व प्रदान करने में असफल हैं और न ही वे सामाजिक परिवर्तन के लिए कोई प्रयास करते हैं। इसी तरह ग्रामीण बुद्धिजीवी केवल जमींदारों और किसानों तथा सरकार व अन्य वर्गों में मध्यस्थता का प्रयास तो करते हैं, लेकिन किसी वर्ग को नेतृत्व प्रदान करने में असमर्थ हैं। उनकी रूचि तो यथास्थिति में ही हैं। इस तरह ग्रामीण बुद्धिजीवियों की उत्पादन प्रक्रिया के प्रति उदासीनता ही इटली की कमजोर राजनीतिक दशा के लिए उत्तरदायी है। इस तरह ग्रामसी ने अपनी बुद्धिजीवियों की अवधारणा में इटली की राजनीतिक स्थिति, आर्थिक व सामाजिक समूहों, उत्पादन प्रक्रिया और उत्पादन सम्बन्धों आदि पर भी व्यापक दृष्टि उकेरी है।
ग्रामसी ने यह तत्व उद्घाटित किया है कि उत्पादन प्रक्रिया में आने वाले परिवर्तन ही बुद्धिजीवियों के वर्ग चरित्र को भी बदल देते हैं और यह परिवर्तन और बुद्धिजीवियों में जन्म और विकास के आधार पर पाया जाने वाला अन्तर समाज विशेष के ढांचे पर काफी निर्भर करता है। बुद्धिजीवियों का निर्माण एक समाज से दूसरे समाज के दृष्टिगत काफी भिन्न हो सकता है। इसी कारण प्राचीन समाज के बुद्धिजीवी आधुनिक समाज के बुद्धिजीवियों से सर्वथा भिन्न हैं। ग्रामसी ने भी मार्क्स व लेनिन की भांति सर्वहारा वर्ग को जागरूक व संगठित बनाने की आवश्यकता पर जोर देकर मार्क्सवाद को लोकप्रिय बनाने का प्रयास किया है। ग्रामसी की रूचि सामाजिक परिवर्तन में है। वह इटली की तत्कालीन राजनीतिक, सामाजिक और आर्थिक परिस्थितियों से असंतुष्ट दिखाई देता है। इसी कारण उसने ऐसे मार्क्सवाद का स्वप्न लिया है जो मानवतावाद और सुधारवाद का मिश्रित रूप हो तथा जटिल सांस्कृतिक समस्याओं का सर्वमान्य हल प्रस्तुत करने में सक्षम हो। उसने सामाजिक परिवर्तन में बुद्धिजीवी वर्ग की भूमिका पर ही बल दिया है। रुस, फ्रांस और इंग्लैण्ड की क्रान्तियों से यह बात पुष्ट हो जाती है कि क्रान्ति का सफल संचालन और उससे प्राप्त हाने वाले स्थायी व लाभकारी परिणाम बुद्धिजीवी वर्ग के बिना असम्भव है।